Markus Neby

Markus Ekrem Neby (født 1991) er en norsk humorist, musiker, tv-programleder og radiovert. Neby var fra 2014 til 2019 programleder i radioprogrammet P3morgen sammen med Ronny Brede Aase og Silje Nordnes.

Neby ble kjent for sine humoristiske intervjuer og sangintervjuer med gjestene i P3morgen, og han ble av Brede Aase regnet som det yngre og humoristiske tilskuddet til programmet. I 2017 vant han sammen med de andre programlederne i P3morgen både Kringkastingssjefens språkpris og Norsk Målungdoms dialektpris.

Han var medprogramleder i talkshowet Kåss til kvelds på NRK1 sammen med Else Kåss Furuseth fra 2020 til 2023.https://tv.nrk.no/serie/kaass-til-kvelds Han ble nominert til Humorprisen 2020/2021 til publikumsprisen året morsomste på TV. Det samme ble Kåss Furuseth mens Kåss til kvelds ble nominert som årets underholdningsprogram. I 2022 var han programleder for NRKs humoristisk reality-serie og julekalender 24-stjerners julekalender. For blant annet 24-stjerners julekalender og Kåss til kvelds ble han igjen nominert som årets morsomste på TV/publikumsprisen under Humorprisen for både 2022 og 2023.

I tillegg til programlederjobben spiller Neby synthesizer i elektronikabandet Lemaitre.

Sommeren 2019 ble det kjent at han er i et forhold med fotballspiller Andrine Hegerberg.

 Referanser 

 Eksterne lenker 




Kategori:Norske humorister
Kategori:Norske musikere
Kategori:Norske TV-programledere
Kategori:Norske radioprogramledere
Kategori:Programledere for NRK TV
Kategori:Programledere for NRK Radio
Kategori:Personer fra Oslo